Mumbai, ચોમાસા પહેલાંના અને ચોમાસા બાદના કોઇ અઘટિત બનાવ ના બને તેના નિવારણ અંગેના જાળવણી કામ માટે મુંબઇ ઍરપોર્ટને ફ્લાઇટ ઑપરેશન્સ માટે ૯ અને ૧૦ એપ્રિલના રોજ અને ૨૩ ઑક્ટોબરના રોજ છ કલાક માટે બંધ રાખવામાં આવશે.ચોમાસાની મોસમ ચાલુ થતાં પહેલાં ઍરપોર્ટની જાળવણીનું કામ કરવું જરૂરી છે, તેથી ૯ અને ૧૦ એપ્રિલના રોજ સવારે ૧૧ વાગ્યાથી સાંજે ૫ વાગ્યા સુધી મુંબઇ ઍરપોર્ટ પર ઉડ્ડયન અને ઉતરાણનું કામ બંધ રાખવામાં આવશે. જે પ્રવાસીઓએ આ બે દિવસ દરમિયાન પોતાની વિમાની ટિકિટ બુક કરાવી હશે તેમને તેમની ઍરલાઇન્સ તરફથી ફ્લાઇટને અન્ય સમયે રિશેડ્યુલ કરવામાં આવી હોવાનો મેસેજ આપવામાં આવશે.